cyanic-selkie/wikianc huggingface dataset:
Langvingejordfly
Levevis
Det er en vandrende art som enkelte år dukker opp i store mengder. Det er usikkert om den formerer seg hos oss. Larvene lever i bakken på røttene av ulike urter. De voksne sommerfuglene kan dukke opp når som helst mellom mars og november, men hyppigst i august–oktober da bestandene lenger sør i Europa er store.
Skadedyr
Arten er et betydelig skadedyr i jord- og hagebruk i litt varmere strøk over så godt som hele Jorden. Larvene kan angripe røttene på så ulike kulturplanter som kål, soyabønner, bomull, mais, jordbær, tomater og vinranker.
Utbredelse
Langvingejordfly er nokså nær en kosmopolitt, det vil si at den finnes over hele Jorden. Den er vanlig i varme og varm-tempererte områder, men fordi den vandrer mye dukker den også ofte opp nord og sør for disse områdene. I Norge er den funnet nord til Nordland.
Batrachomyomachia
Batrachomyomachia (gresk: βάτραχος, frosk, μῦς, mus, og μάχη, krig) eller Froske- og musekrigen er et komisk epos, og en parodi på Homers Iliaden.
Verket ble av romerne tilskrevet før nevnte Homer, mens Plutark (De Herodoti Malignitate, 43) mente at Pigres fra Halikarnassos (bror eller sønn av Artemisia I av Caria og alliert med Xerxes I av Persia) var forfatteren. Moderne litteraturforskere har imidlertid ment at verket bør tilskrives en navnløs forfatter på Aleksander den stores tid.
På engelsk brukes ordet batrachomyomachia om «tåpelig krangel». Det tyske ordet Froschmäusekrieg brukes på en lignende måte.
Handlingen
En mus møter froskekongen, og blir invitert hjem til ham. Mens frosken svømmer over sjøen med musa på ryggen, møter de en vannsnok; frosken glemmer at han har musa på ryggen, og dukker for å unngå snoken. Musa drukner. Andre mus som ser dette fra bredden, løper for å varsle andre mus. Musene væpner seg til strid for å hevne froskekongens svik, og sender en budbringer til froskene for å erklære krig. Froskene klandrer sin konge, mens kongen benekter det hele. Guden Zevs har sett tildragelsene, og foreslår at gudene skal ta parti i striden. Gudinnen Athene skal bistå musene, men nekter. Gudene beslutter seg til sist til å se på, heller enn å engasjere seg. Kampen utvikler seg til musenes fordel, og Zevs beordrer en styrke av krabber til å bistå froskene. Musene, som er hjelpeløse mot de brynjekledte krabbene, trekker seg tilbake. Endagerskrigen opphører ved solnedgang.
Norsk variant
Den norske tegneren Theodor Kittelsen laget i 1884/1885 laget en serie på 12 illustrasjoner til verket. Kittelsen var etter alt å dømme inspirert av en tysk barnebokutgave fra 1878, illustrert av Fedor Flinzer. Kittelsen stilte ut tegningene i München, hvor han bodde på denne tiden, og noen av dem ble også trykt i tyske aviser, men han greide ikke å få en forlegger til å utgi tegningene og eposet i bokform. Tegningene havnet til sist hos den svenske kunstsamleren Pontus Fürstenberg (1827–1902), og etter hans død i Göteborgs konstmuseum. I 1928 ble Batrachomyomachia : striden mellan grodorna och mössen utgitt i det svenske kulturtidsskriftet Ord och Bild.
Alf West
Alfred «Alf» West (født 15. desember 1881 i Nottingham, død 27. juni 1944) var en engelsk fotballspiller. Hans posisjon på banen var forsvarsspiller.
West spilte for amatørklubbene Nottingham Jardines Athletic, Radford Congregationals og Ilkeston Town (som senere ble til Barnsley FC), før han ble hentet til Liverpool av manager Tom Watson i november 1903.
Året etter spilte han 16 av kampene i 2. divisjon hvor de røde vant divsjonen, og igjen skulle spille på det øverste nivået. I sesongen etter (1905/1906) gikk han glipp av kun en kamp, i det Liverpool vant ligamesterskapet for 2. gang i klubbens historie.
Han ble værende i klubben frem til 1909 da han signerte for Reading FC. Her ble han kun en sesong før han returnerte til Liverpool i 1910. Han spilte kun fire kamper for klubben i denne perioden, og i 1911 signerte han for Notts County. Han spilte senere også for amatørklubbene Mansfield Town og Shirebrook før han la støvlene på hylla.
Statistikk
Liverpool
Sørlandsutstillingen
Sørlandsutstillingen er en årlig vandreutstilling av norsk samtidskunst der billedkunstnere fra sørlandsfylkene Aust- og Vest-Agder samt Telemark kan delta.
4. januar 1969 åpnet den første Sørlandsutstillingen. Det var sørlandsmalerne Bjørn Krogstad og Øyvind Brune som i 1968 tok initiativ til utstillingen. De gjorde et grundig forarbeid og kontaktet Christianssands Kunstforening, som allerede i mai 1968 satte opp et reglement for hvordan utstillingen skulle organiseres og gjennomføres året etter. Initiativtagerne Krogstad og Brune sørget blant annet for et økonomisk fundament for utstillingen, ved å få den inn på Norsk kulturråds budsjett.
Ifølge Sørlandsutstillingens vedtekter inngår følgende organer som Sørlandsutstillingens stiftere:
Andre landsdelsutstillinger er Østlandsutstillingen, Den midtnorske kunstutstilling, Vestlandsutstillingen og «Nordnorsken» (Den Nord-Norske Kunstutstilling). Disse spiller en stor rolle for kunstnermiljøene i Norge ved siden av den årlige, landsdekkende Høstutstillingen i Oslo.
PHP
PHP («PHP: Hypertext Preprocessor») er et dynamisk, tolket og løst typet skriptspråk hovedsakelig brukt for å utvikle dynamiske nettsider. PHPs syntaks ligner C og Perl. Den vanligste implementasjonen av PHP er en fri og åpen versjon skrevet i C og distribuert av The PHP Group via php.net og SourceForge.
PHP distribueres under PHP-Lisensen.
Historie
I 1995 skrev Rasmus Lerdorf et sett skripter i Perl for å holde øye med besøksstatistikken på sin CV som lå tilgjengelig på Internett. Senere skrev han om pakken i C, og PHP 1 ble utgitt det samme året under åpen kildekode-lisensen GPL (PHP1 finnes i PHPs museum). Pakken ble kalt Personal Homepage Tools, og en liten gruppe samlet seg om prosjektet.
PHP opparbeidet seg etter hvert en stor brukerbase, og ble snart ansett som en standard installasjon på flere av vevtjenerne på Internett. Så kom PHP 4 med den nye Zend Engine, som ligger til grunn for selve språket.
Versjoner av PHP
Første utgave av PHP 4 kom i mai 2000, og var under utvikling fram til versjon 4.4.9 ble sluppet 7. august 2008. Denne versjonen markerte slutten på PHP 4s livssyklus.
PHP 5 hadde sin første stabile versjon 13. juli 2004, og introduserte bedre støtte for objektorientert programmering og SimpleXML for enklere manipulering av XML. PHP 5.1 introduserte et nytt grensesnitt for generisk kommunikasjon med databaser for å gjøre det enklere å kunne støtte flere forskjellige databasesystemer. PHP 5.2 introduserte betydelige forbedringer innen minnehåndteringen som forbedret ytelse og ressursbruk i forhold til eldre versjoner.
PHP 7.0.0 ble lansert 1. desember 2015.
Bruksområder
Selv om det finnes grensesnitt mot forskjellige løsninger for grafiske brukergrensesnitt, brukes PHP som oftest til utvikling av det underliggende på dynamiske nettsider, den delen av en applikasjon som behandler informasjonen på tjeneren og sender dem til klienten.
PHP har støtte for mange forskjellige databasesystemer, manipulasjon av bilder, jobbe med filer, datautvekslingsformater som f.eks JSON og XML, behandling av tekst, PDF og så videre. Eksempelvis MediaWiki, som er applikasjonen som Wikipedia kjører på, er utviklet i PHP.
Kombinasjonen Linux, Apache, MySQL, PHP kalles ofte LAMP, og har blitt et utbredt uttrykk for denne samlingen av fri programvare som til sammen er alt som behøves for å drive et websted (en vevtjener).
Syntaks
PHP tolker kun kode som er i mellom <?php og ?> eller kortversjonen <? ?>, selv om kortversjonen ikke er anbefalt å bruke.
Hello, world
Eller Både "print" og "echo" er innebygde funksjoner (language constructs) for å skrive ut data til standard output. Begge gjør akkurat det samme, men før PHP4 var "echo" raskere.
Calmecac
Calmecac-skolen i hovedstaden Tenochtitlan lå i seremoniområdet og var dedikert til Quetzalcoatl.
Barna begynte på skolen ved fem- til sjuårsalderen. De fikk undervisning i sang, ritualer, lesing, skriving og kalenderen. Elevene begynte med militærtrening da de var rundt 15 år gamle.
Otto Christian Rosenkrantz
Otto Christian Rosenkrantz (født 1727, død 1785) var en norsk offiser (premiermajor). Etter en karriere som offiser ved forskjellige norske regimenter ble han kommandant på Vardøhus festning fra 1780 til 1785.
I sitt andre ekteskap med Karen Johanne Rønning (1719–1779), hadde Otto Christian Rosenkrantz tre sønner, hvorav Marcus Gjøe Rosenkrantz ble født på gården Vigvold i Tveit ved Kristiansand. Familien tilhørte adelsslekten Rosenkrantz, men foreldrene var uformuende.
Otto Christian Rosenkrantz døde 31. oktober 1785 på en reise til København.
Grazzano Badoglio
Grazzano Badoglio er en liten by og kommune med 639 innbyggere (2004) i den italienske provinsen Asti (AT) i regionen Piemonte.
Batey
Batey var en spesiell plass, og et ballspill som ble spilt på denne plassen, i landsbyene til de karibiske taino-indianerne. Plassen var vanligvis et rektangulært område omgitt av steiner med helleristninger. Nabostammer kan ha spilt bateykamper for å avgjøre konflikter uten å måtte ty til krigføring. Man veit ikke om ballspillet oppsto i Karibia eller om det er en variant av det mesoamerikanske ballspillet som ble praktisert av blant annet mayaene.
Ran Laurie
William George Ranald Mundell Laurie, kjent som Ran Laurie (født 4. mai 1915, død 19. september 1998) var en britisk roer som deltok i de olympiske leker 1948 i London.
Wilson ble olympisk mester i roing under Sommer-OL 1948 i London. Sammen med Jack Wilson vant han toer uten styrmann foran de svetsiske roerne Hans Kalt og Josef Kalt.
Han var far til skuespilleren Hugh Laurie.
Grazzano Badoglio
Marskalk Pietro Badoglio (1871–1856) stammet fra denne småbyen, noe som er grunnen til at den forandret navn fra Grazzano Monferrato.
Simao
Simao (kinesisk: 思茅区, pinyin: Sīmáo Qū), tidligere Cuiyun, er forvaltningssentrum og eneste bydistrikt i byprefekturet Pu'er i provinsen Yunnan i Folkerepublikken Kina. Den 21. januar 2007 ble det daværende bydistriktet Cuiyun omdøpt til Simao, og det tidligere byprefekturet Simao til Pu'er.
Simao har et areal på 4.093 km² og talte i 2004 rundt 200.000 innbyggere.
Administrative enheter
Simao består av fire storkommuner, en kommune og to nasjonalitetskommuner:
Dertil kommer to statsfarmer:
Utne Hotell
Utne Hotell som ligger like ved ferjekaien på Utne er et av Norges eldste hotell. Det startet som gjestgiveri i 1722 og har siden da vært i kontinuerlig drift. En del av hotellet er fra 1700 tallet, men en stor del er utbygget og påbygget. De største utbyggingene skjedde på slutten av 1800 tallet og er preget av sveitserstilperioden. Den siste påbyggingen skjedde i 1930 da hotellet fikk ny matsal og kjøkken. Arkitekt Terje Alvsaker innredet matsalen der han tok utgangspunkt i et gammelt rosemalt skap som står i den ene enden av matsalen. Selv om denne delen av hotellet er den yngste har det høy verneverdi da den utgjør en fargemessig og formmessig helhet.
Fredning
Hotellet ble inkludert i en større fredning av et bygningsmiljø i 2006. Fredningen omfatter eksteriør og interiør til Utne hotell med ishus, tingstova med naust og det tilgrensende, laftede naustet. I forbindelse med fredningen uttalte Riksantikvaren følgende om hotellet: «det mest tradisjonsrike hotellet i Hardanger og eitt av dei mest særmerkte hotella i heile landet.» Hordaland fylkeskommune startet med fredningssaken allerede i 1991, og etter 15 år ble fredningen vedtatt i 2006. Fylket har samarbeidet med Ullensvang kommune for å få en passende verneform til hotellet og de bygningene som ligger inntil hotellet. Brochhuset som er et handelshus med uthus og hage og som ligger nær hotellet ble fredet i 2003. Selv om fredningssaken var tilbehandling har det vært utført oppussing og modernisering på hotellet, og arbeidet har blitt utført i samarbeid med fylkeskommunen på en måte alle parter var tjent med.
Land Rover Defender Wolf
Defender Wolf eller Defender XD (for Extra Duty) er en militær versjon av Land Rover Defender. Den må ikke forveksles med en militær utgave av Mercedes-Benz Geländewagen, også kalt Wolf. Kjøretøyet er i tjeneste med den britiske hæren og det nederlandske marinekorpset.
Navnet Wolf er ikke offisielt – programmet het opprinnelig «Higher Specification» eller «Extra Duty». I britisk tjeneste heter kjøretøyet Truck Utility Light eller Truck Utility Medium (TUL/TUM) alt etter hvilken variant det er snakk om.
Varianter inkluderer ambulanse (kalt «Pulse»).
Verdslig sogn
Verdslig sogn (engelsk civil parish, normalt omtalt bare som parish) er den minste administrative enheten for lokalstyre i England. Tilsvarende enhet i Wales er community councils («samfunnsråd»). I Skottland finnes det også community councils, men disse har ikke tilsvarende rettigheter som i England og Wales. Rundt 35 prosent av den engelske befolkningen bor i et verdslig sogn. Per 31. desember 2010 var det 10 479 verdslige sogn i England. Den 1. april 2014 ble Queen's Park det første verdslige sogn i Stor-London. Før 2008 ble opprettelse av verdslig sogn ikke tillatt innenfor en bykommune (borough) i London.
Historie
De verdslige sognene har sprunget ut fra de kirkelige. Den opprinnelige hensikten med å opprette dem var å avlaste de kirkelige sognerådene ved å ha et eget organ for fattigomsorgen. Hele England ble delt inn i sogn, som fikk i oppgave å sørge for at fattiglovens bestemmelser ble fulgt. Dette ble finansiert med en egen eiendomsskatt.
Da lokalstyret ble omorganisert på 1800-tallet ble en del sogn omdefinert til urbane sanitærdistrikter, og deres makt ble sterkt innskrenket. Mindre sogn ble gruppert i landlige distrikter, som beholdt en del ansvar. Etter hvert ble det også opprettet unioner av flere distrikter og sogn for å besørge oppgavene i fellesskap.
I 1929 ble den gamle fattigloven avskaffet, og sentrale myndigheter tok over utbetalingene av sosialstønader. Under den store omorganiseringen av lokalstyret samme år ble de aller fleste sogn i byer avskaffet, men de landlige ble beholdt.
Verdslige sogn etter 1974
Distriktene i England kan være delt inn i flere sogn, som har forskjellige ansvarsområder. Vanlige oppgaver er stell av parker, renovasjon, vedlikehold av et samfunnshus og lignende. De skal konsulteres under plansaker, og mange steder kan de utstede byggetillatelser. Sognene kan trekke inn penger på flere måter, blant annet ved å skattelegge innbyggerne.
Rådsmedlemmene utnevnes for fire år av gangen. I mange tilfeller blir de ikke valgt ved avstemning; dersom det ikke er flere kandidater enn antallet plasser kommer alle kandidater automatisk inn, og valg blir derfor kun avholdt dersom det er flere kandidater enn plasser. Antallet medlemmer varierer, og bestemmes innenfor visse rammer av sognerådet.
Flere sogne ble opprettet i 2003 og 2004 for å øke den lokale deltagelsen i offentlig administrasjon.
I større byer er det få sogn, men det finnes noen eksempler som New Frankley i Birmingham.
Bad Hersfeld
Bad Hersfeld er en by og Staatsbad i den nordøstlige delen av den tyske delstaten Hessen.
Byen er bl.a. kjent for sine årlige festspill, som arrangeres i stiftsruinen i byen. Stiftsruinen er den største romanske kirkeruin i Europa.
Historie
Bad Hersfelds muntlig og skriftlig overleverte historie begynner med munken Sturmius, som i år 736 opprettet en munkebosetning i Haerulfisfelt, og i 769 sammen med Lullus grunnla benediktinerklosteret Hersfeld samme sted. Begge var elever av misjonsbiskopen Bonifatius. Bosetning på stedet er imidlertid betydelig eldre, og det finnes funn etter bosetning fra den yngre stenalder omkring år 2000 f.Kr., en grav fra bronsealderen omkring 1200 f.Kr. og funn fra La-Tène-tiden omkring 400 f.Kr.
Hersfeld ble i 1142 nevnt som marked og i 1170 som by. I denne tiden hadde det daværende abbediet Hersfeld også sin største rikspolitiske betydning. I de følgende århundrene, etter det såkalte interregnum, kunne abbedene ikke lenger støtte seg på keiserne, og fra 1378 fikk landgrevskapet Hessen innflytelse over byen. Under bondekrigen i 1525 falt store deler av byen og abbediet til Hessen. 1606 døde den siste abbeden og i freden i Westfalen i 1648 ble det fyrstelige riksabbediet Hersfeld lovet til landgrevskapet Hessen-Kassel som verdslig fyrstedømme.
Store deler av byen Hersfeld ble ødelagt av brann i 1439. Det eldste bindingsverkshuset i byen stammer derfor fra 1452. Abbed Ludwig V (1571–1588) gjennomførte en av de siste omfattende utbyggelsene av byen på flere hundre år, da han bygget en rekke bygninger i renessansestil. Disse kan fremdeles sees i hele gamlebyen, f.eks. det tidligere myntpregeverket og Schloss Eichhof.
I syvårskrigen i 1761 brant stiftskirken og klosteret ned, og i 1807 unngikk byen såvidt å bli fullstendig lagt i grus av Napoleons invasjonshær.
Hersfeld ble kretsby i Kurhessen i 1821, og ble tilsluttet jernbanenettet i 1866 og motoveinettet i 1938.
Saging
Saging er en henrettelses- og torturmetode.
Den dømte ble hengt opp ned, og saget i to på midten. Man startet i skrittet. Fordi den dømte hang opp ned, fikk hjernen kontinuerlig blodtilførsel til tross for kraftig blødning. Den dømte ville forbli levende og ved bevissthet inntil sagen skar over de største blodkarene i underlivet, og noen ganger enda lenger.
15. serierunde i Premier League 2007/08
15. serierunde i Premier League 2007/08 begynte 1. desember med Chelsea mot West Ham 13:45. 16:00 ble det spilt fem kamper og Aston Villa og Arsenal spilte 18:15. 2. desember ble det spilt to kamper og 3. desember spilte Manchester United hjemme mot Fulham.
Ricky Nelson
Eric Hilliard Nelson (1940–1985), kjent som Ricky Nelson, var en amerikansk sanger og skuespiller.
Nelsen ble født den 8. mai 1940 i Teaneck i New Jersey. Som liten var han barnestjerne i foreldrenes radio- og fjernsynsprogrammer og vokste opp som en av 1950-årenes største tenåringsidol. Frem til han var 21 år gammel kalte han seg Ricky, men fra og med 1961-albumet Rick Is 21 valgte han formen Rick. Blant hans mest kjente innspillinger er «Hello Mary Lou», «Garden Party», «Lonesome Town», «Never Be Anyone Else But You», «Poor Little Fool» og «Travelin' Man». Han har fått en stjerne på Hollywood Walk of Fame.
Ricky Nelson omkom den 31. desember 1985 i en flyulykke ved De Kalb i Texas. Han ble i 1987 innvotert i Rock and Roll Hall of Fame.
Camilo Polavieja y del Castillo
Camilo García de Polavieja y del Castillo (født 13. juni 1838 i Madrid i Spania, død 5. januar 1914 i Madrid) var en spansk offiser som var generalguvernør på Filippinene 13. desember 1896–15. april 1897 under den filippinske revolusjon og beordret nasjonalhelten Jose Rizal henrettet, og som senere ble krigsminister i Spania.
Bakgrunn
Camilo Polavieja ble født i Madrid 13. juni 1838 av en fattig familie med adelsbakgrunn. Han meldte seg frivillig som soldat i 1858, 20 år gammel, og steg raskt i gradene til han ble brigadegeneral i 1876.
Tjeneste i Cuba, Andalucia og Puerto Rico
I 1880 ble han generalløytnant på Cuba. Året etter ble han forfremmet til generalkaptein for Andalucía og i 1888 ble han det samme i Puerto Rico. Fra 1890 til 1892 var han generalguvernør og generalkaptein på Cuba. Han trakk seg i protest da en politiker med ry på seg for å være meget korrupt, Romero de Robledo, ble koloniminister.
Generalguvernør på Filippinene 1896-1897
Han fikk senere generalguvernørembedet på Filippinene den 13. desember 1896, da forgjengeren Ramon Blanco ble fjernet fordi han ble oppfattet for å ha mislykkes under den pågående filippinske revolusjon. Til tross for henrettelsen av den filippinske forfatteren og reformisten Jose Rizal den 30. desember 1896, noe som skulle vise seg å være et feilgrep fordi det bare oppildnet filippinerne, vant Polavieja en viss popularitet i pressen i Spania og blant katalanske konservative og i geistligheten. Under sin korte periode som generalguvernør i Manila foretok han en rekke offentlige henrettelser. På Filippinene ble det fortalt at Jose Rizals mor, Doña Teodora Alonzo Mercado, hadde krøpet opp trappene i Malacañangpalasset for å trygle Camilo Polavieja om nåde for sønnen. Han truet senere Rizals enke, Josephine Bracken (irskættet født i Hongkong) som etter henrettelsen hadde sluttet seg til de revolusjonære men ble tatt til fange, men tortur dersom hun ikke forlot landet. Truslene gjorde inntrykk, hun dro til Hongkong.
På slagmarken hadde hans general Lechambre hatt visse fremganger i Cavite, etter at de hadde fått store forsterkninger. I Cavite rykket de frem med 16 000 menn bevæpnet med mausere. Polaviejas brutale fremferd førte til at den spanske statsminister Cánovas avløste ham etter få måneder. (På Filippinene oppgav de naturligvis en annen grunn, nemlig hans svekkede helse.)
Politisk karriere i Spania 1898-1899
Da han kom tilbake fra Filippinene allerede i mai 1897 støttet kardinal Cascajares hans kandidatur til lederskapet av en katolsk politisk bevegelse. Hans brutalitet på Filippinene var ikke allment kjent, og han ble hyllet som el general cristiano.
Da Spania hadde tapt den spansk-amerikanske krig, begynte Polavieja å overveie et militærkupp., men general Valeriano Weyler og dronningregenten klarte å forhindre det. Polavieja offentliggjorde den 1. september 1898 forslag for reformer av jordbruket, militæret, det regionale og provinsielle styre, og av rettsvesenet. Han anbefalte administrativ desentralisering av Catalonia. I mars 1899 lot han seg noe motvillig utnevne til krigsminister for regjeringen Silvela, men gikk av allerede den 30. september i protest mot finansminister Fernandez Villaverdez kutt i militærbudsjettet. Han hadde heller ikke lykkes å få parlamentet til å få slutt på de spesielle unntak som ble gitt ved innkalling til militærtjeneste. Derimot fikk han til en viss grad innført en politikk som etterhvert fikk bukt med offisersoverskuddet i hæren. Han forordnet at bare halvparten av de offisersstillinger som etterhvert ble ledige, skulle besettes med nyutnevnte.
Han trakk seg tilbake fra politikken og døde i Madrid den 5. januar 1914.
John Bauergymnaset Oslo
John Bauergymnaset i Oslo var en videregående skole i Oslo og var en av de to John Bauergymnasene i Norge.
Lokalisering
Skolen holdt til på tre forskjellige steder i sin driftsperiode på tre år. Den første adressen for det første skoleåret var bak slottet i Wergelandsveien 29. Den andre adressen for første halvdel av skoleåret 2006-2007 var Cort Adelers gate 33 i Vika, som tidligere er brukt til skoleformål. I 2006 restaurerte John Bauergymnaset Cort Adelers gate 30. De gamle lokalene til ingeniørhøyskolen, og flyttet så inn i de nye lokalene i januar 2007.
Studietilbud
Skolen tilbød studieretningene studiespesialisering, medier og kommunikasjon og idrettsfag. Skoleåret 2007-2008 hadde skolen omkring 350 elever. Skolen var den eneste i Norge der man kunne velge Mandarin som valgfag.
Kontrovers
Skolekjeden ble lenge kritisert for sin mangelfulle administrasjon og Fylkesmannen i Oslo og Akershus besluttet å granske skolen i Oslo. Det kom frem at elever som har gått på skolen, har fått mangelfull dokumentasjon på sin utdanning og kan få problemer med inntak til høyere utdanning. Ansatte ved skolen skrev også i brev til skolens ledelse at det var uforsvarlig å drive skolen slik situasjonen var. Media satt søkelys på at flere sentrale personer i skolens administrasjon også er eiere i selskap skolen har kjøpt tjenester av for flere millioner kroner.
John Bauergymnaset hadde i sin driftstid spesielt mange deltidsansatte, og uvanlig mange unge lærere, i forhold til andre skoler. Dette resulterte i både lærere med spesielt god kompetanse på sitt område, samt en del gjennomtrekk av lærere. Det var også relativt mange utskiftninger av rektorer ved skolen i løpet av driftstiden. Roar Sjøen var rektor ved skolen det første og andre skoleåret ved siden av at han samtidig var rektor ved en annen skole. Mens Jan Martin Iversen var rektor kun en høst. På våren 2008 hadde skolen flere rektorer og i perioder. Daglig leder Kåre Syltebø jobbet også aktivt ved skolen i denne perioden.
Nedleggelse
John Bauergymnaset i Oslo ble slått konkurs 18. juni 2008, grunnen er at de måtte tilbakebetale fire millioner kroner til Utdanningsdirektoratet for brudd på deler av privatskoleloven og synkende elevtall. Skolen ville hatt 133 elever for skoleåret 2008-2009.
Fylkeskommunen garanterte de 116 elevene fra Akershus studieplass til neste høst. Men ved skolestart hadde kun 109 av elevene studieplass i Akershus. 27 av elevene kom fra Oslo.
Héctor Vergara
Héctor Vergara (født 15. desember 1966) er en canadisk fotballdommer fra Winnipeg, som dømmer i den amerikanske ligaen Major league Soccer. Han ble aktiv som dommer i 1984, og dømmer som assistentdommer/linjedommer. Han har dømt tre verdensmesterskap i fotball, i 2002, 2006 og sist i Fotball-VM 2010 der han var assistentdommer for Benito Archundia fra Mexico. Hans første internasjonale kamp var kampen mellom og  den 22. mai 1995.
Rodolfus DeMons
Minor Dark wizards in Harry Potter Dödsätare
Tjoflot
Tjoflot er en grend og en grunnkrets i Voss herad i Vestland fylke og ligger i landskapet Hardanger. 1. januar 2020 ble den overført til Voss fra Ullensvang kommune, sammen med grunnkretsen Djønno.
Tjoflot ligger ved sjøen på Oksenhalvøyen med Hardangerfjorden i front og fjellet Oksen (1241 meter høyt) i bakgrunnen. Bygden fikk bilvei i 1984.
Opphavet til bygdenavnet Tjoflot slik stedsnavnet skrives i dag, er usikkert. Etterkommere fra hovedbruket, Garen, skriver som regel navnet sitt som Tjoflot eller som Tjoflaat.
Fra ættebøker er det kjent at navnet tidligere har vært skrevet som Þiodaflar i 1378, som Thiodhaflar i 1427, som Tiodaaflaa i 1463, Tyofflo i 1521 og Thioflodt i 1667. Lokalfolk mener at Tjod (Þjod) betyr folk og navnet skriver seg fra et gammelt tingsted i form av en flate en kunne samles til slikt på.
John Wu Shizhen
John Wu Shizhen (født 1920 i Fuzhou i Fujian i Kina, død 25. august 2014 i Nanchang) var katolsk biskop i erkebispedømmet Nanchang i provinsen Jiangxi i Folkerepublikken Kina fra 1990 til 2011.
Biografi
Han ble bispeviet uten pavelig mandat den 6. september 1987, med biskop Joseph Zong Huaide som hovedkonsekrator. Han ble da hjelpebiskop for hele provinsen Jiangxi.
Myndighetene hadde – uten pavelig mandat – sammenslått alle provinsens bispeseter til ett. Deres ordinære biskop var Chen Duqing, som døde i 1990. Da var biskop Wu den eneste gjenværende «offisielle» biskop i Jiangxi.
Senere bad biskop Wu om legitimering av sitt embede fra paven, og fikk det. Vatikanet betrakter ham som erkebiskop, idet Fuzhou ble opprettet som metropolitanerkebispedømme - det er de kinesiske kinesiske myndigheter som har søkt å nivellere alle bispedømmer og pryte opp metropolitanstrukturene.
Sikhote-Alin
Sikhote-Alin har et særegent klima som gjør at dyrearter som er typiske for taigaen, som rein og brunbjørn, lever side om side med tropiske arter som amurtiger, sibirsk leopard og kragebjørn. Elven Partisanskaja renner ut fra sørsiden av Sikhote-Alin.
VM i friidrett 1995
VM i friidrett 1995 ble arrangert på Ullevi Stadion i Göteborg i Sverige i tidsrommet 5. august til 13. august.
Sikhote-Alin
Sikhote-Alin ble utforsket i 1910- og 1920-årene av Vladimir Arsenjev (1872–1930). Han beskrev sine opplevelser i en rekke bøker. Den mest kjente av dem, Dersu-Uzala (fra 1923) ble i 1975 filmatisert av den japanske regissøren Akira Kurosawa.
VM i friidrett 1995
Vebjørn Rodal sikret Norges eneste medalje i mesterskapet på 800 meter.
Kim Andersen (syklist)
Kim Andersen (født 2. oktober 1958) er en dansk sportsdirektør og tidligere profesjonell syklist. Han er tidligere sportsdirektør for Pro Tour-laget Team CSC. Nå sportsdirektør for Trek-Segafredo.
Syklist
I 1983 ble han den første danske syklist til å sykle i den gule ledertrøyen i Tour de France. Han vant senere en etappe i løpet. Til sammen i hans karriere vant han 31 individuelle løp/etapper.
Åkerjordfly
Åkerjordfly (Agrotis exclamationis) er en sommerfugl som tilhører familien nattfly (Noctuidae). Den forekommer nord til Møre og Romsdal i Norge.
Utseende
Et middelsstort (vingespenn 34 – 46 mm), lyst gråbrunt nattfly. Den har et svart tverrbånd over den fremre delen av forkroppen, som er synlig forfra. Forvingen er lyst gråbrun med brune, delvis svartkantede nyre- og ringmerker. Bak ringmerket er det en kraftig, kort, svart lengdestrek (tappmerke), dette er artens beste kjennetegn. Denne har gjerne form som et utropstegn (!) og har gitt arten dens latinske navn. Mellomlinjene, som avgrenser vingens midtfelt, er mer eller mindre synlige, smale, brune og tannete. Bakvingen er hvit.
Levevis
Arten kan finnes i mange habitater, men er kanskje vanligst i hager og på dyrket mark. Larvene lever på røttene av ulike urter, også hageplanter, der de kan gjøre noe skade. De voksne sommerfuglene flyr i mai – juli og kommer gjerne til lys.
Utbredelse
Den er utbredt over hele den palearktiske sone. I Norge finnes den nord til Møre og Romsdal.
Heinrich-Heine-Universität
Heinrich-Heine-Universität i Düsseldorf er oppstått fra universitetsklinikken i byen og er fremdeles nært forbundet med denne. Det ble etablert i 1966 og fikk sitt nåværende navn i 1970-årene etter den tyske forfatteren Heinrich Heine.
Æresdoktorer
Prominente mottagere av æresdoktorverdigheten ved Heinrich-Heine-Universität Düsseldorf inkluderer bl.a. tidligere president Johannes Rau og Paul Spiegel (11. februar 2004).
Nær døden-opplevelse
Nær døden-opplevelser, på engelsk near-death-experiences eller NDEs, er tilstander som iblant beskrives av personer som har vært nære ved å dø, eller som har vært klinisk døde men senere vendt tilbake til livet. Opplevelsene inneholder endrede bevissthetsinntrykk slik som sterke lysfenomener. De tolkes ofte som bevis for et liv etter døden, men kan muligens også forklares med oksygenmangel i hjernen. For mange fører opplevelsen til en oppfatning om at døden ikke innebærer tilværelsens slutt. Dette begrepet blandes ofte sammen med ut av kroppen-opplevelsen eller astral projeksjon – men de viser begge til ulike fenomener.
Opplevelser
En følelse av samhørighet med verdensaltet er vanlig, samt at personer svever gjennom en tunell mot et sterkt lys. Ofte møter personen avdøde slektninger eller venner, eller religiøse personligheter. Møte av slike religiøse personligheter avhenger typisk av hvilken religion eller kultur personen tilhører: kristne møtes av Jesus, buddhister av Buddha og så videre.
Etter hvert merker personen at vedkommende dras tilbake mot kroppen, noen ganger motvillig. Senere våkner han eller hun opp.
Forekomst
Nær døden-opplevelser kan spores i urgamle skrifter, så langt tilbake som til Gilgamesj-eposet, flere hundre år før vår tidsregning. Andre som har beskrevet samme sak er munken Beda den ærverdige på 700-tallet.
Disse opplevelsene har blitt relativt vanlige da moderne teknologi har muliggjort gode gjenopplivningsresultater ved hjertestans. I en uformell undersøkelse i Tyskland ble 4000 personer spurt hvorav knapt 5 % opplyste å ha hatt en nær døden opplevelse. En amerikansk undersøkelse (1982) antyder at 2,5 % av befolkningen har hatt en slik opplevelse. I en nederlandsk undersøkelse gjort av hjertespesialist Pim van Lommel ble 344 mennesker intervjuet noen dager etter at de hadde hatt hjertestans. 18 prosent hadde hatt en nær døden-opplevelse som gjorde så sterkt inntrykk at de kunne gjenfortelle den stort sett ordrett i et nytt intervju åtte år senere. Undersøkelsen ble publisert i det anerkjente legetidsskriftet "The Lancet" 15. desember 2001. Typiske nær døden-opplevelser ble beskrevet som gjensyn med avdøde pårørende, erindringsglimt, kraftig lys eller ut av kroppen-opplevelser.
Medisinsk forklaring
I medisinen anser de fleste at nær døden opplevelsen skyldes en endring i blodstrømmen til hjernen, som gir hallusinasjoner når hjernen mangler oksygen. Pim van Lommel argumenterer mot denne teorien og mener at forskning på Nær døden opplevelsene presser oss til grensene for vår medisinske begreper i forhold til omfanget av den menneskelige bevissthet og forholdet mellom bevissthet, minner og hjernen. Det nåværende konseptet i medisinsk vitenskap er at bevissthet er et produkt av hjernen. Dette konseptet er aldri blitt vitenskapelig bevist, men er det nåværende konseptet grunnet mengder med bevis som taler for sin sak og mangel på alternative vitenskapelig teorier.
Et tverrvitenskapelig forsøk på å undersøke fenomenet blir gjort i «International Association for Near-Death Studies» (IANDS) som samler historier fra hele verden.
Hans Kalt
Hans Kalt (født 26. mars 1924, død 2. januar 2011) var en sveitsisk roer som deltok i de olympiske leker 1948 i London og 1952 i Helsingfors.
Kalt vant en olympisk sølvmedalje i roing under OL 1948 i London. Sammen med broren Josef Kalt kom han på andreplass i toer uten styrmann bak de britiske roerne Jack Wilson og Ran Laurie.
Fire år senere, under Sommer-OL 1952 i Helsingfors vant han sammen med Kurt Schmid en bronsemedalje i toer uten styrmann.
Kalt var også en dedikert curlingspiller.
Henrik Andrén
Henrik Andrén, (født 21. juli 1968) er en svensk assistentdommer, som vanligvis jobber som idrettsleder i Karlstad. Før sesongstart i 2009 hadde han dømt i 251 offisielle kamper. Andrén er også en FIFA-akkreditert dommer og var dommer under Fotball-EM 2008 med Peter Fröjdfeldt og Stefan Wittberg. I Confederations Cup 2009 i Sør-Afrika dømte han sammen med Martin Hansson og Fredrik Nilsson, noe han også gjorde i Fotball-VM 2010. Hans første internasjonale kamp var kampen -  i 1999.
Barrett M468
Barrett M468 eller Barrett REC7 er en oppgradert versjon av det velkjente automatgeværet M16.
Forbedringen på dette automatgeværet er at 5,56 x 45 mm NATO-patronen er byttet ut med en helt ny patron; 6,8 mm Remington SPC (6.8 x 43 mm). Ideen var å skape et gevær som er like nøyaktig som en M16, men med samme effekt som en AK-47, og med en patron like rask som en 5,56 × 45 mm NATO, resultatet ble Barrett M468.
Barrett M468's nedre glidekasse er den samme som på M16 og M4. Kun den øverste glidekassen med tilhørende løp er byttet ut. Geværet har også S.I.R (Selective Integration Rail) som er et festesystem for ekstrautstyr. Kaliberet på rifla gjør patronen litt tregere men ifølge Barrett Firearms Company skal den ha 50% mer kraft enn 5.56 mm-patronen, og er effektiv under 600 meter. Barrett M468 er en mulig erstatter for M4 Carbine som blir brukt i det amerikanske militæret.
Barett er ellers kjent for Barrett M82 materiellødeleggelsesriflen.
Wilhelm Burgdorf
Wilhelm Burgdorf (født 14. februar 1895 i Fürstenwalde 40 km sydøst for Berlin, død 1. mai 1945 i Berlin) var en tysk general som blant annet var sjef for hærens personalavdeling og Wehrmachts adjutant hos Adolf Hitler. Han deltok i både første- og andre verdenskrig.
Han begikk selvmord helt på slutten av krigen.
I 1941 ble han tildelt Jernkorsets ridderkors. Han var da sjef for 529. infanteriregiment. Fra mai 1942 til oktober 1944 tjenestegjorde han ved hærens personalavdeling.
Tustning
Tustning er en betegnelse på personer fra gamle Tustna kommune i Møre og Romsdal. Begrepet blir brukt om både de som bor i, og de som har flyttet fra den tidligere kommunen. Tustna ble slått sammen med Aure kommune 1. januar 2006, de som bor i gamle Aure blir kalt for aurgjeldinger.
Wilhelm Burgdorf
Han ble utnevnt til generalmajor i 1942 og til general i infanteriet i 1944.
Tustning
Begrepet tustning blir også benyttet om dialekten fra Tustna, vi kan da si at en person er tustning og han snakker tustning.
Wilhelm Burgdorf
Fra oktober 1944 til 1. mai 1945 var Burgdorf sjef for hærens personalavdeling og Wehrmachts adjutant hos Adolf Hitler. Slik kontrollerte han alle utnevnelser, og det var han som i 1944 utleverte giften til Erwin Rommel med ultimatum om å begå selvmord etter 20. juli-attentatet.
Wilhelm Burgdorf begikk selvmord sammen Hans Krebs i Førerbunkeren cirka klokken 21.30 den 1. mai 1945. Russiske patologer som undersøkte likene 8. mai, mente at de hadde begått selvmord med kaliumcyanid, og ikke ved skyting som har vært en vanlig oppfatning i ettertiden.
Nicolai Vollquartz
Nicolai Vollquartz (født 7. februar 1965) er en dansk fotballdommer. Vollquartz tilhører UEFAs premier-dommere. Per juli 2007 har han ikke dømt EM- eller VM-kamper, men han har dømt én kamp i Mesterligaen og elleve kamper i UEFA-cupen
Josef Kalt
Josef Kalt (født 20. september 1920, død 21. februar 2012) var en sveitsisk roer som deltok i de olympiske leker 1948 i London.
Kalt vant en olympisk sølvmedalje i roing under OL 1948 i London. Sammen med broren Hans Kalt kom han på andreplass i toer uten styrmann bak de britiske roerne Jack Wilson og Ran Laurie.
Frankrike i den amerikanske uavhengighetskrigen
Frankrike gikk inn i den amerikanske uavhengighetskrigen i 1778 etter Saratogafelttoget og støttet den amerikanske seieren i forsøket på å skaffe seg uavhengighet fra Storbritannia. Krigen sluttet med Parisavtalen (1783). Frankrike hadde gjennom dette sikret sin posisjon som en moderne stormakt og slukket sin hevnlyst, men krigen var skadelig for landets finanser.
Noen historikere hevder at Frankrike gikk inn i krigen for å hevne seg mot britene og Parisavtalen (1763). Men Dull (1975) hevder at Frankrike intervenerte på grunn av kalde kalkulasjoner, ikke på grunn av anglofobi eller et ønske om å hevne tapet av Canada. Fransk deltakelse reflekterte den desperate franske diplomatiske posisjonen på det europeiske kontinentet. Krigen var tragisk mislykket for Frankrike: Amerikansk uavhengighet klarte ikke å svekke Storbritannia. Slaget ved Saratoga gav en mulighet for fransk deltagelse, en politikk som allerede var avgjort. Etter hvert ble den spanske marinen avgjørende for å opprettholde det militære initiativet til de allierte. Frankrike var desperat for å skaffe seg fred, men forsøkte ikke å svikte USA. Den franske regjeringen var overveldet av å klare gjeldsforpliktelsene, men krigen førte til en finansiell krise «som la det umiddelbare grunnlaget for å slippe fri de kreftene som knuste den franske politiske og sosiale ordenen.»
Svekkelsen av den franske stat, eksemplet til den amerikanske revolusjon og den synlige oppkomsten til brukbare alternativer til absolutt monarki var alle faktorer som gav innflytelse til den franske revolusjon.
Fransk diplomatisk situasjon
Ludvig XVI utnevnte Charles Gravier til utenriksembetet. Gravier delte med Étienne François ønsket om å hevne seg på England etter sjuårskrigen. Han ledet først en forsiktig politikk i Europa, opprettholdt status quo mellom Preussen og Østerrike i øst, særlig under den bayerske arvefølgekrigen som han ikke deltok i. Imens gav han Frankrike en marineflåte som skulle måle seg med den britiske marine og fulgte med på spenningene i Amerika.
I 1770 ble den østerriksk-franske alliansen som ble inngått av Ludvig XV i 1756 bekreftet gjennom ekteskapet mellom den fremtidige Ludvig XVI og Marie Antoinette av Østerrike, mens alliansen gjennom familiepakt mellom Frankrike og Spania førte til dominering av det kontinentale Europa. Bryllupet mellom Marie Antoinette og Ludvig XVI markerte slutten på den gamle bourbon-habsburg rivaliseringen.
Den franske viljen
Den franske eliten hadde drømt om hevn siden Parisavtalen i 1763 som mer enn gjerne ble støttet av skotske jakobitter i eksil i koloniene. Avtalen var moderat i sine krav med tanke på nederlaget. Frankrike beholdt sine mest lukrative områder, som den sukker-produserende kolonien Saint Dominique. Selv om den fransk-spansk-østerrikske alliansen kunne ha beseiret den britiske marine til slutt, var utgiftene i krigen overveldende, og alle forsøkte å gjøre slutt på konflikten så raskt som mulig. Parisavtalen ble derfor akseptert, men der forble i Frankrike et sterkt ønske om å utøve hevn på Storbritannia og avslutte denne uavgjorte krigen.
François hadde, selv før 1763, allerede begynt moderniseringen av marinen. Han så for seg en ny type krig hvor hurtighet, antall skip og angrep på fiendens handelsflåte ville bli viktigere. Frankrike «korsariserte» dermed sin flåte ved å legge til raske og manøvrerbare mindre skip. Frankrike moderniserte også utstyret og treningen som ble gitt til militæret ved å øke dets antall betydelig til 300 000 menn. Ludvig XVI klarte denne moderniseringen ved å gi de trengte pengene. Flåten som var ved et minimum i 1762, økte i antall til 67 fartøy og 37 fregatter.
Amerikansk opprinnelse til konflikten
Etter slutten på sjuårskrigen, hadde den økonomiske situasjonen i Storbritannia ført henne til å utøve strengere og strengere kontroll over handelen til hennes kolonier: toll ble hevet, handel ble eksklusiv og koloniene ble bedt om å delta i opprettholdelsen av britiske styrker stasjonert i koloniene gjennom en spesialskatt. Kolonistene svarte med å foreslå en lov om at «ingen befolkning underlagt den britiske krone kan takseres uten enighet i dens folkeforsamling.» Men skatten ble innført og førte til en rekke stigende friksjoner.
Den best kjente episoden var teselskapet i Boston i 1773 hvor kolonistene nektet å akseptere monopolet som ble gitt den britiske regjering til det sviktende British East India Company over te solgt i Amerika og kastet store mengder te overbord i Bostons havn. Storbritannia bestemte seg for å stenge havnen som hevn, og opinionen ble raskt hardere til fordel for folk i Boston. En kongress blant kolonistene ble organisert, og bevæpnede militser og nye institusjoner ble etablert. Den 4. juli 1776 erklært USA sin union og uavhengighet fra Storbritannia, men USA måtte fremdeles gjennomføre den.
Mot britisk makt manglet det unge USA våpen og allierte og vendte seg naturligvis til Frankrike. Etter at Benjamin Franklin hadde sondert terrenget, involverte Frankrike som ikke hadde noen direkte interesser i konflikten, seg likefullt i sin første opprørskrig, så i full krig fra 5. februar 1778, noe som plasserte henne nesten alene mot Royal Navy.
Mottagelse i fransk opinion
Etter uavhengighetserklæringen til de tretten koloniene, ble det amerikanske opprøret godt mottatt i Frankrike, både av befolkningen og eliten. Revolusjonen ble sett på som inkarnasjonen av ånden i opplysningstiden mot det «engelske tyranni». Benjamin Franklin som var sendt til Frankrike i desember 1776 for å samle støtte, ble entusiastisk mottatt og tallrike franskmenn dro til Amerika for å hjelpe til i opprøret, motivert materielt (leiesoldater) eller drevet av idealet om frihet og modernitet, som Pierre Charles L'Enfant og Marquis de La Fayette som meldte seg i 1776.
Den offisielle reaksjonen var mer dempet. Ludvig XVI ønsket å hjelpe koloniene. Men på grunn av den økonomiske situasjonen i Frankrike, gav han bare hemmelig støtte gjennom Beaumarchais. Gravier ønsket åpen deltagelse og foreslo muligheten for kommersielle og diplomatiske fordeler. Situasjonen var under fransk analyse, og de lette etter allierte, Spania gjennom sin familiepakt og Østerrike, eller i det minste sikre seg nøytralitet fra Østerrike, Nederland og Preussen.
Debatt over å hjelpe koloniene eller erklære åpen krig
Deane, utnevnt av opprørerne og hjulpet av fransk fiendtlighet mot Storbritannia, skaffet uoffisiell hjelp. Men målet var total involvering fra Frankrike i krigen. En ny delegasjon bestod av Franklin, Deane og Arthur Lee, ble utnevnt for å drive lobbyvirksomhet for involvering fra de europeiske nasjonene. De hevdet at en allianse av de tretten koloniene, Frankrike og Spania ville sikre britenes hurtige nederlag, men Gravier, til tross for hans ønske om saken, nektet. Franklin kan ha foreslått å hjelpe Frankrike i å ta tilbake Ny-Frankrike. 23. juli 1777 krevde Gravier at en måtte velge mellom fullstendig assistanse eller å oppgi koloniene.
Da det internasjonale klimaet på slutten av 1777 var spent, ba Østerrike om støtte fra Frankrike i den bayerske arvefølgekrigen mot Preussen. Frankrike hadde nektet, noe som førte til at forholdet med Østerrike ble surt. I disse forholdene spurte Østerrike om det var mulig med en krig mot britene. Forsøk på å få med seg Spania slo også feil. Spania hadde ingenting å vinne og den revolusjonære stemningen truet arven til den spanske tronen i sine egne kolonier i Latin-Amerika.
Fransk involvering
Etter at Frankrike den 6. februar 1778 gikk inn i den amerikanske uavhengighetskrigen, konfronterte de britiske marinestyrkene og den franske flåten hverandre helt fra begynnelsen av. Først angrep disse styrkene hverandre direkte i Den engelske kanal og så i hele Atlanterhavet i en eskortekrig. Det endelige utfallet ble avgjort i sjøslaget ved Chesapeake og beleiringen av Yorktown.
Britene hadde tatt Philadelphia, men den amerikanske seieren i slaget ved Saratoga gav patriotene håp og franskmennene entusiasme. Hæren til Burgoyne ble beseiret og Frankrike oppdaget at de tretten koloniene kunne seire og bestemte seg derfor til å gi offisiell hjelp til koloniene. De spanske allierte var mer skeptiske. Gravier og Ludvig XVI vurderte forslagene til en amerikansk allianse gjennom de amerikanske diplomatene Franklin, Deane og Lee med økende interesse. Alliansen mellom Storbritannia og Frankrike som ble sammenføyd i 1763, stupte inn i en diplomatisk krise. Krigen trakk nytte av folkelig støtte, La Fayette ble berømt og den hevnende ånden var klar til å uttrykke seg.
6. februar 1778 bestemte Gravier og Ludvig XVI seg for å signere med Franklin en vennskapstraktat og offisiell allianse med de tretten koloniene. Frankrike anerkjente den uavhengige statusen til koloniene, begge parter gikk med på at fred ikke ville avtales separat, og koloniene skulle delta i beskyttelsen av franske eiendeler i Amerika. Kampene ble satt i gang i Amerika i Antillene.
Med Frankrikes ankomst i krigen, forsøkte Storbritannia å holde den franske marinen i sine farvann. Sjøslaget ved Ushant i Den engelske kanal førte ikke til noen avklaring. De to styrkene trakk seg til slutt tilbake. Det ble vurdert å gå i land med 40 000 soldater på de nærliggende engelske øyene, men dette ble oppgitt av logistiske grunner. På kontinentet var Frankrike beskyttet gjennom sin allianse med Østerrike som selv om de ikke deltok i uavhengighetskrigen, bekreftet sin diplomatiske støttet til Frankrike.